Държавен вестник, бр. 89, 2022 г., стр. 17

БРОЙ  89	
Д Ъ Р Ж А В Е Н  В Е С Т Н И К 	
СТР.  17  
МИНИСТЕРСТВО 
НА ОТБРАНАТА
Наредба за изменение и допълнение на На­
редба № 21 от 14 юни 2010 г. за условията 
и реда за сертифициране на летателната 
годност на военните въздухоплавателни 
средства (обн., ДВ, бр. 50 от 2010 г.; доп., 
бр. 101 от 2013 г.)
§ 1. Навсякъде в наредбата думите „Инсти­
тута по отбрана“ и „Институтът по отбрана“ 
се заменят съответно с „Института по отбрана 
„Професор Цветан Лазаров“ и „Институтът 
по отбрана „Професор Цветан Лазаров“.
§ 2. Член 1 се изменя така:
„Чл. 1. (1) С тази наредба се определят ус­
ловията и редът за сертифициране на летател­
ната годност на военните въздухоплавателни 
средства (ВС) в Република България, кате­
гориите военни въздухоплавателни средства, 
изискванията за разработване, въвеждане и 
актуализиране на нормите за летателна год­
ност на военните ВС във връзка с осигуряване 
дейността по сертифицирането на летателната 
годност на военните ВС и издаване на военно 
разрешение за полет.
(2) Изискванията по наредбата не се прила­
гат за ВС, по-тежки от въздуха, чиято макси­
мално разрешена излетна маса не превишава 
200 кг, и за безпилотни летателни системи, за 
които не се изисква сертификат за летателна 
годност, и ВС, по-леки от въздуха.“
§ 3. В чл. 2 се правят следните изменения:
1. Алинея 1 се изменя така: 
„(1) Военните ВС, вписани в Регистъра 
на военните въздухоплавателни средства на 
Република България, изпълняват полети, ако 
притежават сертификат за летателна годност, 
валидно удостоверение за преглед на летател­
ната годност или военно разрешение за полет, 
издадени по реда на тази наредба.“
2. Алинея 2 се отменя. 
§ 4. Член 3 се изменя така:
„Чл. 3. (1) Сертификатите за летателна 
годност и удостоверенията за преглед на ле­
тателната годност на военните ВС и военните 
разрешения за полет, вписани в Регистъра 
на военните ВС на Република България, се 
издават от Института по отбрана „Професор 
Цветан Лазаров“.
(2) Институтът по отбрана „Професор Цве­
тан Лазаров“ създава Регистър за вписване на 
издадените сертификати за летателна годност 
на военните ВС с гриф на сигурност и ниво 
на класификация „Поверително“. Всички 
издадени сертификати за летателна годност, 
удостоверения за преглед на летателната год­
ност и военни разрешения за полет се вписват 
в регистъра.“
§ 5. В чл. 4 се правят следните изменения 
и допълнения:
1. Основният текст става ал. 1 и се изменя 
така:
„(1) Сертификатът за летателна годност, 
удостоверението за преглед на летателната 
годност и военното разрешение за полет на 
транспортните и учебно-тренировъчните во­
енни ВС се съхраняват на борда им, когато 
са в полет.“
2. Създават се ал. 2 и 3:
„(2) Когато ВС, вписани в Регистъра на 
военните въздухоплавателни средства на 
Република България, извършват полети от 
основното летище за базиране на територията 
на Република България, сертификатите за ле­
тателна годност, удостоверенията за преглед 
на летателната годност към тях и военните 
разрешения за полет се съхраняват в авиаци­
онното формирование, в което се осъществява 
летателната и техническата експлоатация.
(3) Когато ВС, вписани в Регистъра на 
военните въздухоплавателни средства на Ре­
публика България, извършват полети основно 
от летище на територията на друга държава 
и се намират там по силата на международно 
споразумение, страна по което е Република 
България, или договор, сертификатите за ле­
тателна годност, удостоверенията за преглед 
на летателната годност към тях и военните 
разрешения за полет се съхраняват в екипа 
от специалисти, осигуряващи техническото 
обслужване на военното ВС на територията 
на тази държава.“
§ 6. В чл. 27, ал. 1 думите „заместник-ми­
нистъра на отбраната“ се заменят с „директора 
на Института по отбрана „Професор Цветан 
Лазаров“.
§ 7. Създава се раздел ІХ „Издаване на 
военно разрешение за полет“:
„Раздел IХ
Издаване на военно разрешение за полет
Чл. 44. Военно разрешение за полет се 
издава на военни ВС, които не отговарят или 
не са демонстрирали, че отговарят на всички 
приложими изисквания за летателна годност, 
но са способни да извършат безопасен полет, 
при определени условия и за следните цели:
1. нова разработка или модификации;
2. демонстриране на съответствие с при­
ложими норми за летателна годност или 
сертификационни спецификации;
3. обучение на екипажи на конструкторски 
или производствени организации;
4. летателни изпитвания от ново произ­
водство;
5. полет на военно ВС в процес на произ­
водство, между производствени съоръжения;
МИНИСТЕРСТВА  
И ДРУГИ ВЕДОМСТВА